Ջորջ Աղաջանյան

Ջորջ Կ. Աղաջանյան (անգլ.՝ George K. Aghajanian, ապրիլի 14, 1932(1932-04-14), Բեյրութ, Լիբանան), Եյլի համալսարանի բժշկական դպրոցի (Նյու Հեյվեն, Կոնեկտիկուտ նահանգ) հոգեբուժության հետազոտությունների հիմնադրամի պրոֆեսոր, էմերիտուս։ Նյարդադեղագիտության ոլորտի ռահվիրաներից։ Եղել է նաև NARSAD գիտական խորհրդատվական խորհրդի անդամ։


== Վաղ կյանք և կրթություն ==
Ջորջ Աղաջանյանը ծնվել է 1932 թվականի ապրիլի 14-ին Լիբանանի մայրաքաղաք Բեյրութում։ Բակալավրի աստիճանը ստացել է Կոռնելի համալսարանում, որին հաջորդել է Եյլի համալսարանում ստացած բժշկության դոկտորի կոչումը։


== Հետազոտություններ և կարիերա ==
Աղաջանյանը հետազոտել է LSD-ի (գերմ.՝ Lysergsäurediethylamid-ից) ազդեցությունը գլխուղեղի վրա, նրա առաջացրած Զգայապատրանքները, նաև բացահայտել է ատիպիկ հոգեմետ դեղամիջոցների թերապևտիկ մեխանիզմը։ Նա նաև հայտնաբերել է, որ սերոտոնինի (5-HT) կիրառումը հանգեցնում է մեծ ուղեղի կեղևի և անցումային կեղևի բրգաձև նեյրոնների հաճախության և ամպլիտուդի աճի՝ առնետի ուղեղի կտրվածքում ամբողջական բջիջների ներդրման միջոցով։ Ջորջ Աղաջանյանը հետազոտություններ է կատարել նաև հոգեմետ դեղերի և նեյրոտրանսմիտերների կառուցվածքի և մեխանիզմի վերաբերյալ։
Կարիերայի սկզբնական շրջանում Աղաջանյանը Ամերիկայի Միացյալ Նահանգների բանակի բժշկական սպա էր։ Նա ծառայել է տարբեր պաշտոններում Եյլի բժշկական դպրոցում, այդ թվում լինելով հոգեբուժության ասիստենտ, հոգեբուժության և դեղագիտության պրոֆեսոր, հոգեբուժության հետազոտությունների հիմնադրամի պրոֆեսոր։


== Մրցանակներ և պարգևներ ==
Աղաջանյանը ստացել է նյարդահոգեբուժական դեղագործության միջազգային քոլեջի CINP Pioneer մրցանակը։ Շիզոֆրենիայի վերաբերյալ հետազոտությունների համար նա արժանացել է նաև Լիբերի մրցանակին։ Աղաջանյանին շնորհվել են նաև Daniel H. Efron Research և Julius Axelrod Mentorship մրցանակները՝ նյարդահոգեբուժական դեղագործության ամերիկյան քոլեջից , Շեելեյի մրցանակը Շվեդիայի դեղագործական ակադեմիայի կողմից և Heffter մրցանակը՝ Heffter Research ինստիտուտի կողմից և ընտրվել է Բժշկական ազգային ակադեմիայի անդամ։


== Ընտրյալ հրապարակումներ ==
George K Aghajanian: Modeling "psychosis" in vitro by inducing disordered neuronal network activity in cortical brain slices. Psychopharmacology.
George Aghajanian, Benjamin S Bunney, and Philip S Holzman: Patricia Goldman-Rakic, 1937–2003. Neuropsychopharmacology.
George K Aghajanian and Gerard J Marek: Serotonin model of schizophrenia: emerging role of glutamate mechanisms. Brain Research Reviews.
George K Aghajanian and Gerard J Marek: Serotonin–Glutamate Interactions: A New Target for Antipsychotic Drugs. Neuropsychopharmacology.
George K.Aghajanian and Gerard J Marek: Serotonin, via 5-HT2A receptors, increases EPSCs in layer V pyramidal cells of prefrontal cortex by an asynchronous mode of glutamate release. Brain Research.
Ronald S Duman, George K Aghajanian, Gerard Sanacora, and John H Krystal: Synaptic plasticity and depression: new insights from stress and rapid-acting antidepressants. Nature Medicine.
Ronald S Duman and George K Aghajanian: Neurobiology of Rapid Acting Antidepressants: Role of BDNF and GSK-3β. Neuropsychopharmacology.
Ronald S. Duman and George K. Aghajanian: Synaptic Dysfunction in Depression: Potential Therapeutic Targets. Science.


== Ծանոթագրություններ ==


== Արտաքին հղումներ ==
Yale School of Medicine faculty page
"Notes on the Persistence of LSD in Humans" from Erowid